b'\n_START_ARTICLE_\nLa Ch\xc3\xa2tre\n_START_SECTION_\nGeografija\n_START_PARAGRAPH_\nKraj le\xc5\xbei v osrednji francoski pokrajini Berry ob reki Indre, 36 km jugovzhodno od Ch\xc3\xa2teaurouxa.\n_START_SECTION_\nUprava\n_START_PARAGRAPH_\nLa Ch\xc3\xa2tre je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine La Berthenoux, Briantes, Champillet, Chassignolles, Lacs, Lourouer-Saint-Laurent, Le Magny, Montgivray, Montlevicq, La Motte-Feuilly, N\xc3\xa9ret, Nohant-Vic, Saint-Ao\xc3\xbbt, Saint-Chartier, Saint-Christophe-en-Boucherie, Thevet-Saint-Julien, Verneuil-sur-Igneraie in Vicq-Exemplet s 13.561 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Aigurande, La Ch\xc3\xa2tre, \xc3\x89guzon-Chant\xc3\xb4me, Neuvy-Saint-S\xc3\xa9pulchre in Sainte-S\xc3\xa9v\xc3\xa8re-sur-Indre s 33.540 prebivalci.\n_START_SECTION_\nZgodovina\n_START_PARAGRAPH_\nLa Ch\xc3\xa2tre je bil ustanovljen na tleh verjetno rimskega tabora, ki je \xc5\xa1\xc4\x8ditil prehod \xc4\x8dez reko Indre, njegovo ime pa se pojavi \xc5\xa1ele v listinah 16. stoletja kot lat. Castra._NEWLINE_Opatija sv. Vincenca je bila, po arheolo\xc5\xa1kih raziskavah, verjetno ustanovljena okoli leta 640. Okoli 1010 je Rudolf II. D\xc3\xa9olski, omenjen v listinah, ustanovil baronstvo La Ch\xc3\xa2tre za svojega sina Ebbesa, pod katerim so bili \xc5\xa1e okoli\xc5\xa1ki kraji. Kraj je leta 1152 po\xc5\xbegal francoski kralj Ludvik VII., v letu 1209 bil pokoren Filipu Avgustu, 1629 pa ga je zadela kuga.'